CELEX: 62007TN0044
Language: sk
Date: 2007-02-16 00:00:00
Title: Vec T-44/07: Žaloba podaná 16. februára 2007 – Kaučuk/Komisia

14.4.2007   
            
            
               SK
            
            
               Úradný vestník Európskej únie
            
            
               C 82/49
            
         Žaloba podaná 16. februára 2007 – Kaučuk/Komisia
   (Vec T-44/07)
   (2007/C 82/102)
   Jazyk konania: angličtina
   Účastníci konania
   
      Žalobca: Kaučuk a.s. (Kralupy nad Vltavou, Česká republika) (v zastúpení: M. Powell a K. Kuik, solicitors)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť článok 1 až 3 napadnutého rozhodnutia v celom rozsahu alebo sčasti, a to v rozsahu, v akom sa týkajú žalobcu,
            
         
               —
            
            
               subsidiárne, zrušiť článok 2 napadnutého rozhodnutia v rozsahu, v akom sa spoločnosti Kaučuk a.s. ukladá pokuta vo výške 17 550 eur a uložiť podstatne nižšiu pokutu a
            
         
               —
            
            
               zaviazať Európsku komisiu na náhradu trov konania.
            
         Žalobné dôvody a hlavné tvrdenia
   Žalobca sa domáha čiastočného zrušenia rozhodnutia Komisie K(2006) 5700, konečné znenie, z 29. novembra 2006 vo veci COMP/F/38.638 – Butadiénový kaučuk a butadiénstyrenový kaučuk vyrábaný polymerizáciou do emulzie, v ktorom Komisia uviedla, že žalobca spolu s inými podnikmi porušili článok 81 ES a článok 53 Dohody o Európskom hospodárskom priestore tým, že sa dohodli na cieľových cenách pre výrobky, dohodou o nezasahovaní si rozdelili zákazníkov a vymieňali si obchodné informácie týkajúce sa cien, hospodárskych subjektov a zákazníkov.
   Na podporu svoje žaloby žalobca tvrdí, že Komisia:
   
               —
            
            
               tým, že mu prisúdila konanie jeho obchodného sprostredkovateľa, ktorým je Tavorex, samostatný právny subjekt, vykonala nesprávne právne posúdenie,
            
         
               —
            
            
               požadovaným právnym spôsobom nepreukázala, že Tavorex sa zúčastnil na jedinom a pokračujúcom porušovaní od novembra 1999 do novembra 2002,
            
         
               —
            
            
               tým, že tie isté skutočnosti považovala za dostatočné na preukázanie účasti Tavorexu, ale za nedostatočné na preukázanie účasti iných výrobcov, vykonala zjavne neprávne posúdenie,
            
         
               —
            
            
               tým, že uplatnila súťažné pravidlá Spoločenstva na žalobcu a Tavorex bez toho, aby preukázala dostatočné prepojenie medzi žalobcom/Tavorexom, príslušnou činnosťou a územím Európskeho spoločenstva, v rozpore s judikatúrou týkajúcou sa uplatňovania súťažných pravidiel Spoločenstva mimo jeho územia, sa dopustila právneho omylu a vykonala nesprávne posúdenie,
            
         
               —
            
            
               tým, že zistila, že žalobca sa prostredníctvom Tavorexu dopustil porušovania vo vzťahu k butadiénovemu kaučuku, ktorý žalobca nevyrába ani nepredáva, sa dopustila právneho omylu a vykonala zjavne nesprávne právne posúdenie,
            
         
               —
            
            
               nepreukázala na účely stanovenia pokuty, či sa žalobca prostredníctvom Tavorexu dopustil porušovania úmyselne alebo z nedbanlivosti,
            
         
               —
            
            
               tým, že neuplatnila svoje Usmernenia o pokutách, vykonala zjavne nesprávne právne posúdenie.